**Ansøgning til den grønne investeringspulje**

Hvis du ønsker at ansøge om tilskud fra den grønne investeringspulje, skal du udfylde nedenstående skema samt erklæring om de minimis (se særskilt dokument). Ansøgningsskemaet må maksimalt fylde 2-3 sider.

Før du går i gang med at udfylde skemaet, gøres der opmærksom på, at der er følgende overordnede krav til et projekt for, at det kan modtage støtte fra puljen:

* Projektet er med til at sikre en reduktion i CO2-udledningen forbundet med den kommunale drift- eller serviceproduktion og/eller CO2-udledningen i kommunen som geografisk område, og projektet skal bidrage til Aarhus Kommunes arbejde med miljø og klima.
* Midlerne til projektet søges af en virksomhed (med CVR-nr.) med bopæl (P-nummer) i Aarhus Kommune. Aarhus Kommune må ikke være medejer.
* Projektet skal afvikles inden for kommunegrænsen.
* Der må max søges støtte på 250.000 kr. ekskl. moms til projektet.
* Ansøger skal indsende et forventet budget. I budgettet skal der være beskrevet en egenfinansiering på minimum 50 % (*kan være i form af timer, omregnet til samlet timepris*).
* Projektet skal være af sådan en art, at kommunen også selv lovligt ville kunne drive projektet, og der må ikke reelt være tale om, at kommunen køber en ydelse.
* Midlerne må ikke gå til, at virksomheden kan leve op til lovmæssige krav eller en udbudsaftale, der allerede er indgået med Aarhus Kommune.

Ansøgningen vurderes desuden efter følgende forventede effekter i projektet:

* Er det beskrevet, hvorledes projektet bidrager til udvikling, test og/eller demonstration af en nyskabende løsning i forhold til at reducere CO2-udledning?
* Er der gjort rede for projektets modenhed (hvad der bygges videre på), hvormed projektets gennemførelse fremstår realistisk?
* Er der gjort rede for fremtidsperspektiverne i projektet *(fx skaleringspotentiale)?*
* Fremviser ansøger en CO2-beregning eller på anden vis sandsynliggør, at projektet bidrager til CO2-reduktion i Aarhus Kommune?
* Er der proportionalitet mellem størrelsen på den tildelte støtte, den CO2-reducerende effekt, som projektet vurderes at have, og den fortjeneste, virksomheden forventes at opnå?

Endelig er det et krav, at projektet gennemføres sammen med en kommunal testpartner, som der er underskrevet aftalekontrakt med *(fx afdeling, enhed eller institution i Aarhus Kommune).* Testpartneren kan være med til at afprøve, udvikle eller demonstrere projektets løsninger/leverancer. Sekretariatet for den grønne investeringspulje vil stå til rådighed for at hjælpe ansøger med at afdække, om der kan indgås aftale med en kommunal testpartner, hvis projektet vurderes egnet til at modtage støtte.

Ansøgninger behandles løbende.

Ansøgningsskemaet skal sendes til sekretariatet for den grønne investeringspulje: Tine Lai Andersen, tilaa@aarhus.dk, 29244172 og Caroline Langergaard, lancar@aarhus.dk, 21349614.

|  |
| --- |
| **Baggrundsinformation** |
| Projektets navn |  |
| Beskriv med én sætning hvad formålet med projektet er.  |  |
| Hvad drejer projektets sig om? Opstil også 1-3 effektmål.  | (*Kom her gerne ind på modenheden af løsningen, som projektet ønsker at arbejde med (dvs. hvad der bygges videre på), samt på hvilken måde at projektet er nyskabende*) |
| Hvem er den primære projektleder?  | *(Navn, virksomhedens navn, adresse)* |
| Virksomhedens CVR-nr. og P-nr.  | *(P-nr. skal være i Aarhus Kommune)* |
| Hvad er projektvarigheden og vigtigste milepæle?  | *(Fx ”projektet forventes afsluttet efter XX måneder/år”. Oplist de vigtigste milepæle i projektet)* |
| Hvor meget støtte søges der, hvad skal støtten gå til og hvad er egenfinansieringen? Opstil et forventet budget.  | *Maksimal støtte, der kan tildeles, er 250.000 kr. ekskl. moms. Egenfinansieringen skal være minimum 50 % (kan godt være i form af timer, omregnet til timepris).* |
| Ønsker til en kommunal testpartner  | *(Noter her, hvis du allerede har været i dialog med mulige samarbejdspartnere i Aarhus Kommune fx fra en konkret afdeling i Teknik & Miljø. Alternativt: Notér, at du ikke har testpartner i Aarhus Kommune endnu, men hvad du ønsker fra en kommunal testpartner.)* |
| **Projektets værdiskabelse**  |
| Hvorledes bidrager projektet til at reducere CO2-udledning? (og evt. hvor meget) | *(Fremvis gerne CO2-beregning, eller sandsynliggør på anden vis, at projektet bidrager til CO2-reduktion)* |
| Hvad er projektets sammenhæng til Aarhus Kommunes opgaver, og hvordan tilgodeser projektet kommunens borgere? | *(Beskriv, hvorledes projektet bidrager til Aarhus Kommunes arbejde med miljø og klima)*  |
| Hvad er projektets fremtidsperspektiver? | *(Kom herunder gerne ind på skaleringspotentialet).* |
| Andet vi skal vide om projektet? | *(Vedlæg evt. supplerende materiale)* |

Der gøres opmærksom på at ved projektets afslutning skal virksomheden bidrage til en evaluering af projektet, herunder regnskabsaflæggelse, hvor det bl.a. skal afdækkes hvilken generel læring, der er blevet tilvejebragt i projektet, som kommer Aarhus Kommune til gavn. Aarhus Kommune bidrager ligeledes til udarbejdelsen af evalueringen. Evalueringen bliver lagt offentlig tilgængelig på kommunens hjemmeside efterfølgende.

Underskrift på vegne af virksomheden

Dato